第8場有180萬多寶 四重彩搵鄭俊偉做兄弟！
2024年05月27日 13:46
東網電視
更多新聞短片
「木火兄弟」道至今4W都係由梁家俊經手。
今個星期三將會舉行最後一次田泥夜賽，當中第8場嘅四重彩同四連環合併彩池，會有180萬嘅多寶。
鄭俊偉此前已經收過兩封警告信，如果今季頭馬數字再唔達標，再收多封信，練馬師生涯就會到此為止。而目前Michael哥仲差兩場四班或以上嘅頭馬，佢喺星期三亦都強陣出擊，當中第8場三班1650米派出「木火兄弟」參戰。
「木火兄弟」今季表現穩定，除前仗失蹄外，全部頭前3名過終點，加上此駒出道至今4捷都係由梁家俊經手，包括上季喺四班同程凱旋，星期三續用Derek再加上抽到5檔，用「木火兄弟」做四重彩、四連環馬膽絕對穩陣。
配腳方面，呢場有近績嘅馬唔算多，「柏林探戈」、「好好心得」、「精彩動力」同埋「唯美主義」都可以拖。至於上仗贏馬嘅「大紅袍」，佢過往都係跑法單一，要單騎領放先會交到水準，但呢場有增程嘅「紅旺」，「大紅袍」未必可以輕鬆放頭，形勢唔好都係唔好揀，到時睇吓大家有冇斬穫啦。